Vår saksbehandler: Maiken Patricia Ek

E-post: maiken.patricia.ek@utdanningsdirektorate.no

Vår dato:

28.11.2017

Vår referanse:

2017/104

Deres dato:

Deres referanse:

Innkalling – møte 7 -2017

Faglig råd for teknikk og industriell produksjon.

Sted: Utdanningsdirektoratet, møterom 10 1. etg

Tid: Onsdag 06.12.2017 kl. 10.00-16.00

Julemiddag: 17.00-20.00 på Stock Spiseri&Drikkeri på Barcode

|  |  |
| --- | --- |
| **Innkalt:** |  |
| Tone Kjersti Belsby | Norsk Industri |
| Vidar Strande | Norges Bilbransjeforbund  |
| Anne Beth Gilje LølandThorleif Fjeld | Norsk olje og gassKS |
| Liv Christiansen | Fellesforbundet |
| Are SolliRoy Rindal | EL og IT-forbundetFagforbundet |
| Ingrid AuglændEllen Møller Sissel BrusegårdMolly Gibson Tove LangeHans Petter Bøe ReboSigmund ØrlandNina Helland | Utdanningsforbundet Skolenes LandsforbundKSElevorganisasjonenNHO Mat og DrikkeNorsk IndustriUtdanningsforbundetIndustri Energi  |
| **Forfall:**Leif Birger Olsen (vara Liv Marit Meyer Petersen er innkalt, men kan ikke delta) Harald Hageland (vara Nina Helland (Industri Energi) er innkalt og møter)Per Christian Stubbal (vara Thorleif Fjeld (KS) er innkalt)Cathrine Ulvøy (vara Kai Johansen (Fellesforbundet) er innkalt, men kan ikke delta)Håvard Nøsen (vara Sigmund Ørland (Utdanningsforbundet) er innkalt)Eivind Yrjan Stamnes (vara Molly Gibson (Elevorganisasjonen) er innkalt) | KSIndustri Energi NHO SjøfartFellesforbundetUtdanningsforbundetElevorganisasjonen  |
| **Fra Utdanningsdirektoratet:** |  |
| Eirik Bertelsen Avdeling for læreplanutvikling (sak 67-17 kl. 12.30-13.00)**Andre:**Nordic Sceen (sak 68-17 kl. 12.00-12.30)**Dagsorden** | Avdeling for fag- og yrkesopplæring |
|

|  |  |
| --- | --- |
| Sak 60-17 | Felles agenda i auditoriet kl.10-11.30. Se egen agenda vedlagt |
| Sak 61-17 | Godkjenning av innkalling |
| Sak 62-17 | Godkjenning av referat fra møtet onsdag 1.11.17 |
| Sak 63-17 | Forslag til nye fagområder som skal inngå i godkjenningsordningen til NOKUT  |
| Sak 64-17 | Planlegging av rådets arbeid |
| Sak 65-17 | Høring- forslag til endringer i privatistordningen  |
| Sak 66-17 | Fylkesbesøk  |
| Sak 67-17 | Høring – yrkesspesifikke deler i læreplanene i fellesfagene norsk og engelsk |
| Sak 68-17 | Orienteringssaker |
| Sak 69-17 | Eventuelt |

 |  |
|  |  |
|  |  |
|  |  |

# Sak 61-17 Godkjenning av innkalling

*Forslag til vedtak:*

*Faglig råd for teknikk og industriell produksjon godkjenner innkallingen til møte onsdag 06.12.2017*

# Sak 62-17 Godkjenning av referat fra møte 01.11.2017

Vedlagt utkast til referat fra møte i Faglig råd for teknikk og industriell produksjon 01.11.2017.

*Forslag til vedtak:*

*Faglig råd for teknikk og industriell produksjon godkjenner referatet fra møte 01.11.2017*

# Sak 63-17 Forslag til nye fagområder som skal inngå i godkjenningsordningen til NOKUT

Det er til sammen 29 saker pr 07.11.17 som er vurdert av sakkyndige. Utfallet ser dere i tabellen under. Det er i all hovedsak søkere fra Polen. Til sammen har NOKUT mottatt 673 pr i dag.

|  |  |  |
| --- | --- | --- |
| **Kvalifikasjon** | **Godkjenning**  | **Avslag** |
| Tømrer | 17 | 40 |
| Rørlegger  | 66 | 6 |
| Frisør | 8 | 0 |
| Trevaresnekker | 42 | 0 |
| Betongfagarbeider  | 3 | 23 |
| Kjøttskjærer | 13 | 0 |
| Butikkslakter | 1 | 0 |
| Slakter | 5 | 0 |
| Industrifagarbeider | 1 | 1 |
| Pølsemaker | 1 | 0 |
| Murer | 3 | 4 |
| Glassfagarbeider | - | - |
| Maler | - | 1 |
| Møbelsnekker | - | - |
| Møbeltapetserer | - | - |
| Sum | 160 | 75 |

**Utvidelse av godkjenningsordningen**

NOKUT har utvidet godkjenningsordningen med Estland, Lativa og Litauen. Da vil godkjenningsordningen være gjeldende for fem land og 15 kvalifikasjoner.

NOKUT ønsker også å utvide med ytterlige nye kvalifikasjoner våren 2018. Med tanke på utvidelse ønsker NOKUT innspill fra de faglige rådene om hvilke fagområder som kan være aktuelle. Det er viktig å ta hensyn til både kjønnsbalanse og etterspørsel i arbeidslivet.

*Frist for å sende inn begrunnende forslag: innen 11.desember.*

**NOKUT har i samråd med sekretariatet utarbeidet en årsplan for arbeidet med godkjenningsordningen for utenlandsk utdanning**

|  |  |
| --- | --- |
| **Måned** | **Hva** |
| Januar | NOKUT definerer kvalifikasjoner (fag) ordningen skal utvides med |
| NOKUT definerer dato for opplæringskurs |
| NOKUT sender ut forespørsel om sakkyndige til FR i løpet av de siste ukene i januar |
|   |
| Februar | FR arbeider med å finne og foreslå sakkyndige |
| Mars | FR diskuterer forslaget på rådsmøtet 28.feb-1. mars.  |
| FR frist 5. mars til å sende forslag til NOKUT |
| April | NOKUT oppnevner sakkyndige |
| Mai | NOKUT arrangerer opplæringskurs |
| Juni | NOKUT orienterer SRY om ordningen, utvidelsen og oppnevningen av sakkyndige på SRY møtet 14. juni.  |
| NOKUT orienterer FR om utvidelsen og gir statistikk om ordningen. |
| Juli |   |
| August | Innkalling til konferanse sendes Udir.  |
| September |   |
| Oktober | Konferanse med AU i Faglige råd – unngå dagene for rådsmøter  |
|  November | Melding til FR om konferansen og utvidelse.  |
| Desember |   |

*Forslag til vedtak*

*Faglig råd for teknikk og industriell produksjon (FRTIP) foreslår følgende fag til å inngå i godkjenningsordningen:*

* *Bilfag, tunge kjøretøy*
* *Gjenvinningsfaget*

*Felles for fagene er at det er mange utenlandske arbeidstakere innenfor fagene. I tillegg er det en reell etterspørsel i arbeidslivet etter flere faglærte innenfor fagene. Fagansvarlig oversender rådets forslag til NOKUT innen gitt frist.*

# Sak 64-17 Planlegging av rådets arbeid

Med utgangspunkt i innspill fra rådsmøtet 1.november og temalisten, har arbeidsutvalget utarbeidet en plan for rådets arbeid og inndelt rådsmedlemmer og varamedlemmer i arbeidsgrupper (se vedlegg).

Sekretariatet ønsker å få en samlet oversikt over rådenes planer og ber om at disse oversendes sekretariatet **innen 14. desember 2017.**

*Forslag til vedtak*

*Faglig råd for teknikk og industriell produksjon gir sin tilslutning til plan for rådsarbeidet og inndelingen av arbeidsgrupper.*

# Sak 65-17 Høring – forslag til endringer i privatistordningen

Utdanningsdirektoratet forbereder en høring med forslag til endringer i privatistordningen i programfag på yrkesfag. Før forslaget sendes på høring ønsker direktoratet å informere faglige råd om høringsutkastet (se vedlagt høringsutkast).

Direktoratet ønsker å publisere høringen så snart som mulig og ber derfor om at saken tas opp på rådsmøtene 6. og 7 desember 2017. Saken vil bli presentert på fellesdelen av rådsmøtene.

**Eventuelle tilbakemeldinger sendes til** Ylva.Christiansen.Sundt@udir.no. **innen 11. desember 2017.**

*Forslag til vedtak*

*Arbeidsutvalget utarbeider et høringssvar på bakgrunn av innspill fra rådsmøtet 6.desember 2017, som fagansvarlig sender inn til Utdanningsdirektoratet.*

**Sak 66-17 Fylkesbesøk**

I henhold til retningslinjene for samarbeidet- SRY, faglige råd og Udir kan de faglige rådene søke om å gjennomføre et fylkesbesøk i året. Hensikten med fylkesbesøk er dialog mellom rådene og fylkeskommunene om utfordringer i utdanningsprogrammet. Rammene for fylkesbesøkene er ikke fastsatt i retningslinjene men har tidligere vært gjennomført med inntil to overnattinger.

FRTIP var i forrige oppnevningsperiode på fylkesbesøk til Nordland (2013), Sogn og Fjordane (2014), Møre og Romsdal (2015) og Hordaland (2016).

Sekretariatet er opptatt av å fordele eventuelle fylkesbesøk på flere fylker for å unngå at flere faglige råd besøker det samme fylke. Vi ber derfor om at de råd som ønsker å søke om fylkesbesøk vurderer flere fylker. Vi ber om at eventuelle søknader med budsjett oversendes sekretariatet **innen1.1.2018.**

Arbeidsutvalget (AU) drøftet saken på AU-møtet 21.11.17, hvor to fylker blir foreslått:

* **Nord-Trøndelag og Sør-Trøndelag** (Trøndelag fra 2018): Fylket har mange bedrifter og en variert industri, som for eksempel Norske Sko og Kværner Verdal. Trøndelag er det fylket som jobber best med å rekruttere kvinner til tekniske yrker. De har et stort nettverk og et godt trepartssamarbeid som jobber for bedre kjønnsbalanse i rekrutteringen.
* **Oppland:** Har mange bedrifter, aktive opplæringskontor og mye industri.

AU foreslår følgende dato for fylkesbesøket 2018: **17-19 september**.

*Forslag til vedtak*

*Fagansvarlig utarbeider en søknad med utgangspunkt i innspill fra rådsmøtet som sendes til direktoratet innen fristen. I søknaden vil rådet foreslå Trøndelag som førstevalg og Oppland som andrevalg. Rådet vil foreslå 17-19 september 2018 som dato for fylkesbesøket. Dersom Utdanningsdirektoratet innvilger rådets søknad om fylkesbesøk, vil arbeidsutvalget være ansvarlig for å planlegge og organisere fylkesbesøket*

# Sak 67-17 Høring – yrkesfagspesifikke deler i læreplanene i fellesfagene norsk og engelsk

Utdanningsdirektoratet ba om en vurdering fra AU av behov for yrkesfagspesifikke deler i læreplanene i norsk, engelsk og samfunnskunnskap (forespørsel datert 08.11.17). Innspillene fra AU skulle inngå i kunnskapsgrunnlaget når direktoratet skulle utforme forslag og høringsspørsmål. AU vurderte at det ikke var ønskelig å uttale seg om saken. På grunn av den korte tidsfristen (15.11.17) var det verken mulig å behandle saken i rådet eller å forankre innspill i egne organisasjoner. AU ga tilbakemelding om dette til Udir i et brev (se vedlegg).

Utdanningsdirektoratet skal sende saken på offentlig høring 01.12.17. Høringsdokumentene ettersendes rådet.

*Forslag til vedtak*

*Rådet nedsetter en arbeidsgruppe bestående av arbeidsutvalget og to representanter fra rådet. På bakgrunn av innspill i rådsmøtet 6.desember utarbeider arbeidsgruppen et høringsutkast. Rådet får mulighet til å kommentere på høringsutkastet før endelig høringssvar sendes inn.*

# Sak 68-17 Orienteringssaker

**Presentasjon av en kampanje for rekruttering til TIP**

Norsk Industri har engasjert et firma (Nordic Screen) til å gjennomføre en kampanje i januar og februar, med formål om å øke søkningen til TIP pr. 1. mars. Tone Belsby deltok nylig på en work-shop med Nordic Sceen, hvor blant annet Youtube, blogger, rollemodeller ble drøftet som aktuelle virkemidler. Målgruppen for kampanjen er først og fremt ungdomsskoleelever, men også for deres foreldre. For Norsk Industri er også elevene på Vg1 en målgruppe. Nordic Screnn deltar på rådsmøtet hvor de vil presentere tanker og ideer for kampanjen. Rådet vil få mulighet til å gi tilbakemeldinger på kampanjen

**Fellesmøte med SRY, faglige råd og Kunnskapsministeren, 14. desember**

Sekretariatet inviterer tradisjonen tro til fellesmøte mellom Kunnskapsministeren, SRY og representanter fra de faglige rådene. Møtet avholdes 14. desember. De faglige rådene inviteres til å delta med leder, nestleder og en tredje representant fra rådene. Se vedlagt program for fellesmøtet.

**Høring – fag- og svenneprøven**

FRTIP har sendt inn høringssvar, se vedlegg.

**Høring – fagbrev på jobb**

FRTIP har sendt inn høringssvar, se vedlegg.

**Skoleringsseminar 22.november for faglig råd**

Utdanningsdirektoratet inviterte medlemmer og varamedlemmer til skoleringsseminar 22.november. Vidar Strande gir en orientering fra seminaret.

**Informasjon fra Utdanningsdirektoratet til de faglige rådene**

Utdanningsdirektoratet sendte en mail til de faglige rådene den 13.11.17 med følgende informasjon:

Billettbestilling til møter i faglige råd

Med bakgrunn i tilbakemeldinger fra rådsledere og fagansvarlige vil sekretariatet presisere at møterammen for rådsmøtene er Kl. 10.00 – 16.00. I noen tilfeller har rådsmedlemmer ikke møtt til oppstart av fellesdel av rådsmøtene, eller måttet reise før rådsmøtets slutt. Vi ber derfor om at de som har behov for bestilling av flybilletter bestiller disse slik at de kan delta på møtene innenfor ovennevnte møterammer.

Julemiddag for faglige råd

Sekretariatet har mottatt henvendelser fra flere av medlemmene i de faglige rådene vedrørende overnatting i forbindelse med julemiddag etter rådsmøtene 6 og 7. desember.

Møterammen for rådsmøtene er Kl. 10.00 – 16.00. Deretter kan de rådene som ønsker det spise julemiddag.

Vi legger til grunn at de råd som ønsker det, spiser julemiddag i forlengelsen av rådsmøtene. For de aller fleste rådsmedlemmene vil det således ikke være behov for overnatting.

Dersom noen av rådsmedlemmene må ha overnatting fordi det ikke finnes offentlig kommunikasjon eller at de kommer uforholdsmessig sent hjem vil vi dekke utgifter til overnatting.  Dette avklares i så fall direkte med fagansvarlig for det enkelte råd.

Studiereiser og fylkesbesøk for faglige råd

Fagansvarlige for de faglige rådene har tilbakemeldt at flere av de faglige rådene planlegger studiereiser og/ eller fylkesbesøk i 2018. Når det gjelder studiereiser som tidligere ble definert som utenlands studiebesøk en gang i oppnevningsperioden, er denne type studiereiser faset ut. I henhold til retningslinjene for samarbeidet- SRY, faglige råd og Udir kan de faglige rådene søke om å gjennomføre et fylkesbesøk i året. Hensikten med fylkesbesøk er dialog mellom rådene og fylkeskommunene om utfordringer i utdanningsprogrammet. Rammene for fylkesbesøkene er ikke fastsatt i retningslinjene men har tidligere vært gjennomført med inntil to overnattinger.

Sekretariatet er opptatt av å fordele eventuelle fylkesbesøk på flere fylker for å unngå at flere faglige råd besøker det samme fylke. Vi ber derfor om at de råd som ønsker å søke om fylkesbesøk vurderer flere fylker. Vi ber om at eventuelle søknader med budsjett oversendes sekretariatet **innen 1.1.2018.**

**Ønske om navneendring for Vg1 teknikk og industriell produksjon Informasjon fra Utdanningsdirektoratet til de faglige rådene**

Representanter fra Norsk Industri ønsker å foreslå endringer av navnet på Vg1 TIP. De mener det er flere gode grunner til å endre navnet. For det første viser søkertallene til TIP de siste årene en markant nedgang. Dette kan forklares med nedgangen i oljerelatert industri. Samtidig kan det også være at TIP ikke har samme appell som eksempelvis Elektrofag, Bygg- og anleggsteknikk og Helse- og oppvekstfag. For det andre viser statistikken at kjønnsbalansen ligger stabilt på om lag 90 % gutter.

Norsk Industri foreslår «Teknologi» som nytt navn. Teknologi er mer selvforklarende enn Teknikk og industriell produksjon, og er en forenkling av navnet som Norsk Industri mener er en fordel. Samtidig er teknologi er et vidt begrep som rommer mye, som nettopp utdanningsprogrammet TIP gjør i dag. Selvsagt må navnet matche forventningene til hva som ligger under utdanningsprogrammet. Tilbakemeldinger fra industrien er klar: det er teknologien som driver utviklingen. Morgendagens operatører må forholde seg til mer teknologi enn i dag, noe som også vil gjenspeile seg i de nye læreplanene som kommer etter hvert. Så hvorfor bør ikke navnet på utdanningsprogrammet gjenspeile dette?

Norsk Industri mener det vil være naturlig å innføre nytt navn i forbindelse med når ny tilbudsstruktur trer i kraft (skoleåret 2020/2021).

*Forslag til vedtak:*

*Faglig råd for teknikk og industriell produksjon tar sakene til orientering.*

# Sak 69-17 Eventuelt